Dagbreek, ook bekend as die “John Murray Huis” (genoem na 'n stigter van die teologiese Kweekskool aan die Universiteit Stellenbosch) of die “Huis van Roem en Faam” is die grootste en die tweede oudste manskoshuis op Stellenbosch. Dit is in die hartjie van Stellenbosch geleë en dit is ook 'n sentrale punt op die kampus. Dagbreek het 'n huis geword vir duisende mansstudente aan die Universiteit van Stellenbosch vandat die huis se deure oopgemaak het in 1921. Die trotse inwoners van dié huis word dikwels na verwys as “Daggies” of “Dagbrekers”.